[{"text_idx": "#000002", "text": "C\u0302u vi forgesis vian pasvorton?"}, {"text_idx": "#000006", "text": "Esperantistoj de c\u0302iuj ag\u0302oj c\u0302i-jare povis viziti mond-famajn lokojn en Nepalo, kaj samtempe kontribui al la progreso de la enlanda Esperanto-movado."}, {"text_idx": "#000008", "text": "En la unua vespero okazis formala akceptado de la c\u0302eestantoj, kiam salutis la gastojn la prezidantino de NespA, s-ino Indu Devi Thapaliya, kaj aliaj gravaj c\u0302eestantoj. Speciala gasto estis japana esperantisto Hori Yasuo, kiu deziris sukceson al la renkontig\u0302o. Parolis ankau\u0306 la 90-jara kaj ankorau\u0306 tre vigla partoprenanto s-ro Yamamoto Akiya. La okazo estis sufic\u0302e emocia, c\u0302ar la plimulto el la nepalaj esperantistoj ne renkontis unu la alian vizag\u0302-al-vizag\u0302e de post la komenco de la pandemio."}, {"text_idx": "#000009", "text": "Dum la sekvaj tagoj la c\u0302eestantoj vizitis multajn belegajn kaj historiajn lokojn, inkluzive de la Katmandua valo, diversaj sanktejoj, la nacia parko Chitwan, turismaj urboj kaj aliaj. La c\u0302eestantoj ekskursis interalie per j\u0302ipo kaj per boato, kaj vidis rinoceron de tre proksime en ties natura log\u0302loko."}, {"text_idx": "#000010", "text": "La grupanoj tranoktis dum du noktoj en privataj domoj, tiel ke ili povis sperti vivmanieron malsaman al la propra: la mang\u0302aj\u0302ojn, vestaj\u0302ojn kaj aliajn aspektojn de la vivo en nepalaj vilag\u0302oj en la suda parto de la lando. Ili ankau\u0306 vizitis montaran regionon, kie ili vidis la famajn montojn Machhapuchhare, Annapurna kaj Dhaulagiri."}, {"text_idx": "#000011", "text": "La ekskursantoj vizitis la historian urbon Gorkha, kiu ludis gravan rolon en la fondig\u0302o de la moderna Nepalo. La palaco de Gorkha, kiu trovig\u0302as je 1000 metroj super la mar-nivelo, estis konstruita en la 16-a jarcento. Tie naskig\u0302is la reg\u0302o Prithvi Narayan Shah (1723\u20131775), kiu komencis la unuigon de la lando. Oni nun konsideras lin la Patro de la Nacio. De tie venas ankau\u0306 la mondfamaj Gurkaj soldatoj."}, {"text_idx": "#000012", "text": "En la lasta vespero c\u0302iuj eksterlandaj gastoj esprimis kontentecon pri la vojag\u0302o, precipe c\u0302ar g\u0302i estis planita por ke ankau\u0306 maljunuloj povu partopreni."}, {"text_idx": "#000014", "text": "boato: malgranda akvo-veturilo, kiu entenas malmulte da homoj."}, {"text_idx": "#000015", "text": "inkluzive de: enhavante en si.\nj\u0302ipo: au\u0306tomobilo tau\u0306ga por veturi sur malebena grundo kaj ekster la vojo."}, {"text_idx": "#000016", "text": "palaco: grandega kaj tre brila domo de reg\u0302o au\u0306 alia homo de tre alta socia nivelo."}, {"text_idx": "#000017", "text": "parto-preni: esti unu el la homoj, kiuj kune faras ion.\nprivata: ne publika; ne por c\u0302iuj, sed nur por iu aparta persono au\u0306 por aparta grupo.\nrinocero: peza, dik-hau\u0306ta besto el Afriko kaj Azio, kun unu au\u0306 du elstaraj\u0302oj sur la nazo."}, {"text_idx": "#000018", "text": "valo: malpli alta loko inter montoj; malmonto."}, {"text_idx": "#000022", "text": "Estas permesate nur 75 emog\u0302ioj."}]